ויבא אברהם: אולי מבאר שבע (כדברי רז"ל פרקי ד"ר אליעזר פ' ל"א). ואין ראיה מזה שהיה יצחק בשעת העקדה בן ל"ז שנה, כי ייתכן שכבר עברו שנים הרבה מן העקדה עד מיתת שרה, ובכל הזמן ההוא ישב אברהם בבאר שבע. ולדעת הרמב"ן היה לשרה אוהל, שם יושבת היא ואמהותיה, וכן מצאנו באוהל יעקב ובאוהל לאה, והנה שרה מתה באוהל שלה, ונכנס אברהם באוהל עם אחוזת מרעיו לספוד אותה. או שיהיה טעם ויבא שנתעורר לספוד אותה, כדעת רשב"ם ורמב"ן. בפי' רש"י ויבא אברהם מבאר שבע לספוד לשרה ולבכתה, הוא דיבןר אחד, ומלות ונסמכה מיתת שרה וגו' חוזרות אל ותמת שרה, ואינן דבקות עם "לספוד לשרה ולבכתה".